Olen Kalvi, oma esimesed õhtujuhtimised tegin 19. aastaselt. Sellest ajast pärineb ka minu elu esimene visiitkaart, kus e-mailiks olin märkinud email@example.com – ei tea isegi miks, vast seetõttu, et siis vallutas muusikatabeleid Pearu Paulus. Kahjuks mul seda visiitkaarti säilinud ei ole, aga kui kellelgi on, siis olge lahked ja pakkuge mulle müügiks. Ostan suure raha eest tagasi.
Võiks isegi mõelda, et sündmuste eestvedamine on mul geenides, sest jätkan sel alal juba saja-aastast perekondlikku traditsiooni. Oma lühikesest 40. eluaastast olen juba 20. aastal korraldanud suvepäevasid, jõulupidusid, sünnipäevasid, konfereerinud aktuseid, kontserte ning kommenteerinud spordivõistlusi.
2019 aastal viisin läbi 110 sündmust, 141 päeval. Seega sai oldud üle 1/3 aastast rahva ees ja rahva sees. Ma naudin vahetuid inimesi. Et peod saaksid meeleolukad ja meeldejäävad, püüan kõigi peolistega luua isiklikku vahetut kontakti. 2020 sai pisut rohkem puhatud 🙂
Oman Eesti Esitajate Liidu litsentsi muusikateoste avalikuks esitamiseks DJ-tegevuse otstarbel
Emotsioonid pärast sündmust
Küsisin Teie tegemiste kohta ka tagasisidet. Ega seal muud olla saagi, kui ikka head! 😉
Kopeerin otse allikast:
Mõnusa huumoriga juhtimine.
Tundus, et ta tundis juba mõnda meist, seetõttu oli kui oma 🙂
Naljad olid ka omal kohal.
Tekitas võitlusliku meeleolu 🙂
Väga-väga tugev ürituse juhtimine, pehme jõulisuse ja suurepärase huumoriga, labaseks minemata.
Suutis kõik kaasa haarata ja tegutsema panna, sundida sundimatagi 😀 meeleolukad mängud.
Hea eestvedaja oli, lõbus ja sundimatu õhkkond oli.
Igatahes lõite meile väga toreda meelolu kogu päevaks, aitäh!
Suur tänu mõnusa programmi eest! Edastan ka mitmeid kiidusõnu kolleegidelt õhtujuhile 😉 Nüüd aga soovime pakkumist meie jõuluüritusele. Jään sinu mõtteid ja pakkumist ootama.
Parimate soovidega,
Me täname Sind, Kalvi, väga-väga. Tegid meie toreda peo veel toredamaks ja meeldejäävaks. Pole mingit kahtlustki, et me Sind veel peole kutsume 😉. Oled super. Külalistele sa meeldisid väga, nad pole veel nii lahedat õhtujuhti kohanud kui Sina. Jarko küsis ka, et kus ma nii laheda juhi leidsin 😉. Ma olin täiesti kindel, et oled parim ja ämbri ma selle peojuhiga ei astu 😉. Lihtsalt võimas. Siirad tänud Sulle, Kalvi.
Nii, et pane end valmis neid pidusid tuleb veel 👊.
Oleme nüüd õnnelikult abielus ja pulmareisult tagasi 🙂 Tahtsime Sind tänada selle eest, et Sa meie päeva eriliseks tegid! Sul on väga hea energia ning kõik tuleb Sul välja väga sujuvalt ning pingevabalt. Meie Krisliniga muidugi teadsime seda juba ka enne (sest oleme vähemalt kahel üritusel käinud kus Sina oled vägesid juhatanud) KUID nüüd veendusid selles ka külalised, kes nägid Sind esimest korda 🙂
Tegelikult ausõna, mul oli Sinu suhtes väga turvaline tunne ja vb kohati seetõttu kasutasin seda ka liiga kurjasti ära - no nt mõned asjad saatsin Sulle alles eelmise päeva õhtul ning ei jätnud Sulle üldse aega ettevalmistuseks. Aga ega ma ei teinud seda ka päris meelega - lihtsalt, vahet ei ole kui vara alustada ettevalmistustega - lõpp läheb miskipärast alati väga kiireks... Igatahes ma teadsin, et Sa suudad kõigega hakkama saada 🙂
Igatahes kõik oli väga 5+ ning kohtume kindlasti jälle! Kui mitte varem, siis meie kuldpulmades 🙂
Tänan sind meie päeva läbiviimise eest! Kõik sujus suurepäraselt ja oli väga lõbus.
Sinu jutt ja naljad ning sisseelamine meeskonda meeldis nii mulle kui ka kõigile teistele 🙂 Kuulsin su kohta päeva jooksul väga palju kiidusõnu. Siiani parim päevajuht meie suvepäevadel!
Edu ja ehk kohtume veel!
Keeruline on leida peale nii üleva juubelipeo õnnestumist õigeid sõnu, kuid olles nüüd kahel järjestikusel aastal Sinuga koostööd teinud ning näinud Sinu leidlikkust ning mitmekülgsust uute kontseptsioonide väljamõtlemisel, olen kindel ka tulevikus toimuvatel suursündmustel saab meie koostöö olema sujuv. Sinu vali hääl, huumorisoon ning osav situatsiooni haldamine teeb Sinust suurepärase seltskonnajuhi.